**Timo Antero Kotipelto** (s. 15. maaliskuuta 1969 Lappajärvi) on suomalainen laulaja. Parhaiten hänet tunnetaan power metal -yhtye Stratovariuksesta, johon hän liittyi vuoden 1994 loppupuolella. Ensimmäinen Stratovarius-albumi, jolla Kotipeltoa kuullaan on vuoden 1995 *Fourth Dimension*.

Ura
---

Kotipellon taival musiikin parissa käynnistyi 13-vuotiaana, jolloin hän sai vanhemmiltaan omat rummut. Ne pysyivät mukana muutaman vuoden kunnes Kotipelto vaihtoi instrumentikseen oman äänensä. Metallimusiikista Kotipelto kiinnostui omien sanojensa mukaan kuultuaan AC/DC:n "Hells Bells" -kappaleen Ylen *Rockradio*-ohjelmassa. Suurimmiksi vaikuttajikseen hän on maininnut yhtyeistä Kissin, Dion, Rainbow’n, Queensrÿchen ja Iron Maidenin, laulajista Ronnie James Dion sekä albumeista Queensrÿchen *Operation: Mindcrimen*. 

Ennen liittymistään Stratovariukseen Kotipelto lauloi lappajärveläisessä yhtyeessä nimeltä Filthy Asses, joka julkaisi yhden kolme kappaletta sisältäneen omakustanteen, sekä opiskeli Helsingin Pop & Jazz Konservatoriossa kuitenkaan valmistumatta. Stratovariukseen hän oli ollut yhteydessä jo runsas vuosi ennen lopullista liittymistään, mutta ei tuolloin kokenut vielä olevansa sopiva henkilö yhtyeen laulajaksi.

Stratovariuksen esiintyessä Euroopan suurimmalla metallimusiikkifestivaalilla Wacken Open Airissa Saksassa 4. elokuuta 2000 hän poltti vasemman kätensä pyroefektin räjähdyksessä, seurauksena toisen ja kolmannen asteen palovammat kahteen sormeen ja kämmenselkään. Kotipelto pystyi laulamaan konsertin loppuun, mutta yhtyeen kaksi viikkoa myöhemmin alkavaksi tarkoitettu kiertue Latinalaisessa Amerikassa oli siirrettävä myöhempään ajankohtaan tulehdusriskin vuoksi. Joulukuussa 2003 uutisoitiin Timo Kotipellon ja rumpali Jörg Michaelin eronneen Stratovariuksesta. Kotipellon kohdalla syyksi mainittiin tulehtuneet välit yhtyeen kitaristiin ja johtohahmoon Timo Tolkkiin. Riidat saatiin kuitenkin sovittua, ja tammikuussa 2005 yhtye palasi entiseen kokoonpanoonsa. Myöhemmin tapahtumien kerrottiin olleen vain julkisuustemppu.*lähde?*

Stratovariuksen ohella Kotipelto on tehnyt kolme sooloalbumia, *Waiting for the Dawn* (2002), *Coldness* (2004) ja *Serenity* (2007). Albumeilla on vieraillut useita tunnettuja muusikoita kuten Jari Kainulainen, Mika Karppinen, Lauri Porra, Leka Rantanen, Michael Romeo ja Janne Wirman. Kotipelto on sooloalbumiensa myötä konsertoinut Suomessa, Keski-Euroopassa ja Etelä-Amerikassa sekä tehnyt täysimittaisen Euroopan-kiertueen Kamelotin ja Epican kanssa keväällä 2005. Kolmannella albumilla soittivat Lauri Porra, Mirka Rantanen, Janne Wirman ja Tuomas Wäinölä, jotka kuuluivat myös silloiseen konserttikokoonpanoon.

Kotipelto on mukana kitaristi Jani Liimataisen perustamassa Cain’s Offering -yhtyeessä, jonka esikoisalbumi ilmestyi vuonna 2009. Kotipelto ja Liimatainen ovat tehneet akustisia duokeikkoja, ja vuonna 2012 julkaistiin Kotipelto & Liimatainen -duon albumi *Blackoustic*. Kotipelto on esiintynyt duona myös Stratovariuksen kitaristin Matias Kupiaisen kanssa. Vuonna 2019 Kotipelto, Liimatainen, laulaja Pekka Heino ja harmonikansoittaja Netta Skog tekivät An Evening of Rock Classics -kiertueen. Alkuvuodesta 2020 Kotipelto ja Skog esiintyivät Acoustic Harmonies -kiertueella, joka keskeytyi koronaviruspandemian vuoksi.

Kotipelto on vieraillut myös muutamien muiden yhtyeiden julkaisuilla sekä laulanut Disney-elokuva *Karhuveljeni Kodan* (2003) suomenkielisellä ääniraidalla Phil Collinsin alkuperäisiä kappaleita ja *Matti*-elokuvan (2006) tunnuskappaleen "Lennä, Nykäsen Matti", joka on coverversio Sleepy Sleepersin vuonna 1988 levyttämästä kappaleesta. Kotipelto yhtyeineen esittää myös *V2 – Jäätynyt enkeli* -elokuvan tunnuskappaleen "Sleep Well".

Kotipelto aloitti MTV Finlandin *Headbangers Ball* -ohjelman juontajana 25. helmikuuta 2007. Hän seurasi tehtävässä Jonna Nygreniä. Kotipelto oli kevättalvella 2009 mukana myös Nelosella näytetyssä viihdeohjelmassa *Kuorosota*, jonka hän kuoroineen voitti. Vuoden 2010 marraskuussa Kotipelto osallistui Yle TV2:n Nenäpäivä-keräykseen laulamalla "hevisooloa" Marja Tyrnin kappaleessa "Leivotaan leivotaan".

Julkaisut
---------

### Filthy Asses

* *Have No Fear* (EP) (1991)

### Kotipelto

* *Waiting for the Dawn*  (2002)
* *Coldness*  (2004)
* *Serenity*  (2007)

### Kotipelto & Liimatainen

* *Blackoustic*  (2012)

### Stratovarius

* *Fourth Dimension*  (1995)
* *Episode*  (1996)
* *Visions*  (1997)
* *Visions of Europe*  (1998)
* *Destiny*  (1998)
* *Infinite*  (2000)
* *Intermission*  (2001)
* *Elements Pt. 1*  (2003)
* *Elements Pt. 2*  (2003)
* *Stratovarius*  (2005)
* *Polaris*  (2009)
* *Elysium*  (2011)
* *Under Flaming Winter Skies*  (2012)
* *Nemesis*  (2013)
* *Eternal*  (2015)
* *Survive*  (2022)

### Cain’s Offering

* *Gather the Faithful*  (2009)
* *Stormcrow*  (2015)

### Vierailut

* AAA 2005 – Artistit Auttavat Aasiaa: *Maksamme velkaa*  (2005)
* Tarot: *For the Glory of Nothing*  (1998)
* Ayreon: *Flight of the Migrator*  (2000)
* Tunnelvision: While The World Awaits (2000)
* Sonata Arctica: *Silence*  (2001)
* Warmen: *Beyond Abilities*  (2001)
* Klamydia: *Seokset*  (2003)
* Eri esittäjiä: *Karhuveljeni Koda – alkuperäinen suomalainen soundtrack*  (2004)
* Thunderstone: *Tools of Destruction*  (2005)
* Warmen: *Accept the Fact*  (2005)
* Eri esittäjiä: *Musiikkia elokuvasta Matti*  (2006)
* Eri esittäjiä: *Musiikkia elokuvasta V2 – Jäätynyt enkeli*  (2007)
* Eri esittäjiä: *Melkein vieraissa – Nimemme on Dingo*  (2008)
* Warmen: *Japanese Hospitality*  (2009)
* Ella ja Aleksi: *Takapihan tavikset*  (2009)
* Marja Tyrni: *Leivotaan leivotaan single*  (2010)
* Amberian Dawn: *Circus Black*  (2012)
* Sonata Arctica: Stones Grow Her Name (2012)

High and Loud
-------------

High and Loud Oy on Kotipellon johtama levy-yhtiö, jonka kautta hän on julkaissut sooloalbuminsa Suomessa. Yhtiö on julkaissut myös Wingdom-yhtyeen debyyttialbumin *Reality* (2005) sekä Ancara-yhtyeen albumin *Beyond the Dark* (2007).

Lähteet
-------

1. ↑  Tolkki, Tero. 1998. Timo Kotipelto – The Man with the Golden Pipes. Episode #2, s. 3–5.
2. ↑  Jens Johanssonin Wacken 2000 -raportti (Luettu 16. joulukuuta 2006)
3. ↑  The Band Cain’s Offering. Viitattu 2.5.2020. (englanniksi)
4. ↑  Kotipelto & Liimatainen: Blackoustic *MTV Uutiset*.  22.10.2012. MTV. Viitattu 2.5.2020.
5. ↑  Timo Kotipelto Piikkikasvi Agency. Viitattu 2.5.2020.
6. ↑  Siltanen, Vesa: Timo Kotipelto ja Pekka Heino rockin klassikoiden parissa – Stratovarius- ja Brother Firetribe -laulajat lähtevät yhteiskiertueelle *Soundi*.  4.10.2018. Pop Media. Viitattu 2.5.2020.
7. ↑  Timo Kotipelto & Netta Skog – Acoustic Harmonies kiertue  13.2.2020. Piikkikasvi Agency. Viitattu 2.5.2020.
8. ↑  Lempinen, Marko: Rokkarien arki muuttui totaalisesti – Timo Kotipelto asettui eristykseen Pohjanmaalle vanhempiensa hoitajaksi ja vahdiksi *Ilta-Sanomat*.  1.5.2020. Sanoma. Viitattu 2.5.2020.
9. ↑  Helsingin Sanomat: Timo Kotipelto Music TV:n metalliohjelman juontajaksi (Luettu 16. helmikuuta 2007)
10. ↑  Meteli.net − AAA 2005 – Artistit Auttavat Aasiaa: Maksamme velkaa
11. ↑  Kotipelto: High and Loud (Luettu 10. syyskuuta 2007)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Timo Kotipelto**.
* Timo Kotipellon virallinen sivusto
* Timo Kotipelto Myspacessa (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Stratovarius |
| --- |
|  |
| 
* Jens Johansson
* Timo Kotipelto
* Matias Kupiainen
* Rolf Pilve
* Lauri Porra

* Entiset jäsenet: Jari Behm
* Antti Ikonen
* Jari Kainulainen
* Tuomo Lassila
* Jyrki Lentonen
* Staffan Stråhlman
* Timo Tolkki
* John Vihervä
* Jörg Michael

 |
|  |
| Studioalbumit | 
* Fright Night
* Twilight Time
* Dreamspace
* Fourth Dimension
* Episode
* Visions
* Destiny
* Infinite
* Elements Pt. 1
* Elements Pt. 2
* Stratovarius
* Polaris
* Elysium
* Nemesis
* Eternal
* Survive

 |
|  |
| Livealbumit | 
* Visions of Europe
* Polaris Live
* Under Flaming Winter Skies

 |
|  |
| Kokoelmat | 
* The Past and Now
* The Chosen Ones
* 14 Diamonds
* Intermission
* Black Diamond: The Anthology
* Best Of
* Enigma: Intermission II

 |
|  |
| Singlet | 
* Future Shock
* Black Night
* Break the Ice
* Wings of Tomorrow
* Father Time
* Will the Sun Rise?
* Black Diamond
* The Kiss of Judas
* SOS
* Hunting High and Low
* It’s a Mystery
* A Million Light Years Away
* Eagleheart
* I Walk to My Own Song
* Maniac Dance
* Deep Unknown
* Darkest Hours
* Unbreakable
* Shine In The Dark
* Survive
* World On Fire
* Firefly

 |
|  |
| DVD:t | 
* Infinite Visions
* Under Flaming Winter Skies

 |
|  |
| Muuta | 
* Diskografia
* Kappaleet

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Suomi (KANTO)
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |